ขณะที่กรุงเทพมหานคร ก็เกิดเหตุการณ์ผู้ต้องหาหลบหนีเช่นกัน โดยเมื่อเวลา 14.00 น.วันที่ 30 เมษายน ร.ต.อ.สืบพงษ์ วิสูตรธนาวิทย์รอง สวป.สน.พระราชวัง รับแจ้งเหตุ ผู้ต้องหาหลบหนีจากศาลแขวงดุสิต กรุงเทพมหานคร มุดเข้าไปอยู่ในท่อระบายน้ำ ภายในคลองหลอด ริมกระทรวงมหาดไทย บริเวณอนุสาวรีย์หมูหรือศาลหมู แขวงพระบรมมหาราชวัง เขตพระนครกทม.จึงนำกำลังรุดไปตรวจสอบทันที ที่เกิดเหตุพบมีประชาชนพากันมุงดูทั้งนี้ท่อระบายน้ำดังกล่าวสูงประมาณ 1 เมตร กว้างประมาณ 50 เซนติเมตร ภายในท่อพบนายศุภชัย ภุมรา อายุ 27 ปี อยู่บ้านเลขที่ 22 หมู่ 3 แขวงและเขตหนองแขม กทม. หัวเกรียน สวมเสื้อยืดคอกลมสีเทา นุ่งกางเกงขายาวสีดำ เป็นผู้ต้องหาคดีดมสารระเหยหลบหนีเจ้าหน้าที่ตำรวจ สน.ชนะสงคราม ขณะส่งศาลแขวงดุสิตซึ่งผู้ต้องหาได้หลบอยู่ลึกเข้าไปในท่อประมาณ 3-4 เมตร ซึ่งเจ้าหน้าที่ตำรวจและชาวบ้านในย่านนั้นต่างช่วยกันเกลี้ยกล่อม แต่ไม่เป็นผลกระทั่งเวลาผ่านไปประมาณ 30 นาที ผู้ต้องหาตัดสินใจออกมาให้ตำรวจจับกุมอย่างไม่ขัดขืน
ผู้ต้องหาหลบหนีจากศาลแขวงดุสิต กรุงเทพมหานครคือใคร 
นายศุภชัย ภุมรา